**ELŐTERJESZTÉS**

**Körmend Város Önkormányzata Képviselő-testülete 2023. április 26-i ülésére**

**Tárgy:** Körmend, Legény utcai garázssorral kapcsolatos adásvétel

Tisztelt Képviselő-testület!

Körmend Város Önkormányzata tulajdonában áll az 1618/32 helyrajzi számú kivett közterület. A terület egy része jelenleg a rajta lévő, úszótelekként kialakult garázssorok megközelítését szolgálja, a másik rész funkciója zöldterület - közpark. Önkormányzatunk megkeresést kapott a terület egy jelenleg még beépítetlen, hozzávetőlegesen ezer m2 nagyságú részének vételi szándéka tárgyában. A vásárló a terület hasznosítási céljaként a garázsépítést jelölte meg. A megvásárolni szándékozott terület értékbecslés szerinti forgalmi értéke 5 030 000 Ft.

A területrész értékesítésének feltétele a terület megosztása, és az ingatlan eladásra szánt részének az önkormányzati törzsvagyonból való kivétele.

Az adásvételből fakadó költségeket (ingatlanmegosztás, értékbecslés) a vételi szándékkal élő viseli. Körmend Város főépítészének szakvéleménye értelmében az adásvétel a településrendezési eszközök módosítását nem teszi szükségessé.

Kérem a Képviselő-testületet az ingatlan értékesítésével kapcsolatos döntések meghozatalára.

**HATÁROZATI JAVASLAT**

Körmend Város Önkormányzata Képviselő-testülete az 1618/32 helyrajzi számú ingatlanból a mellékelt beépítési javaslat szerinti 1 093,8 m2 nagyságú területrészt értékesíti Kocsis Tibor (9900 Körmend, Gizella K. u. 14.) részére ….. Ft összegért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül. Az adásvétel, az ingatlannyilvántartási bejegyzés és a telekalakítás összes költségét a Vevő viseli.

Körmend, 2023. április 19.

 Bebes István

polgármester